**ΥΛΙΚΟ ΠΡΟΕΤΟΙΜΑΣΙΑΣ ΓΙΑ ΤΗ 2η ΜΑΘΗΤΙΚΗ ΦΙΛΟΣΟΦΙΚΗ ΗΜΕΡΙΔΑ**

ΣΤΙΣ ΣΥΖΗΤΗΣΕΙΣ ΠΟΥ ΔΙΕΞΑΧΘΟΥΝ ΜΕ ΤΟΝ ΕΥΡΥΤΕΡΟ ΤΙΤΛΟ:

***«ΜΙΑ ΗΜΕΡΑ ΣΤΟ “ΛΥΚΕΙΟ” ΜΕ ΤΟΝ ΑΡΙΣΤΟΤΕΛΗ»*** ΘΑ ΑΝΤΑΛΛΑΓΟΥΝ ΑΠΟΨΕΙΣ ΓΙΑ 4 ΘΕΜΑΤΑ.

ΓΙΑ ΚΑΘΕ ΘΕΜΑ ΔΙΝΟΥΜΕ **Α.** ΚΑΠΟΙΕΣ ΒΑΣΙΚΕΣ ΓΝΩΣΕΙΣ, **Β.** ΤΑ ΕΝΔΕΙΚΤΙΚΑ ΕΙΣΑΓΩΓΙΚΑ ΕΡΩΤΗΜΑΤΑ ΠΟΥ ΘΑ ΑΠΑΣΧΟΛΗΣΟΥΝ ΤΙΣ ΟΜΑΔΕΣ ΑΝΟΙΚΤΩΝ ΣΥΖΗΤΗΣΕΩΝ ΚΑΙ, ΤΕΛΟΣ, **Γ.** ΠΡΟΤΕΙΝΟΥΜΕ ΚΑΠΟΙΟ ΥΛΙΚΟ ΠΡΟΣΒΑΣΙΜΟ ΑΠΟ ΤΟ ΔΙΑΔΙΚΤΥΟ (ΑΡΘΡΑ, ΒΙΝΤΕΟ, ΝΤΟΚΙΜΑΝΤΕΡ Ή ΤΑΙΝΙΕΣ, ΑΛΛΑ ΚΑΙ ΚΑΠΟΙΑ ΚΕΙΜΕΝΑ ΤΟΥ ΑΡΙΣΤΟΤΕΛΗ).

Ο ΚΑΘΕΝΑΣ ΜΠΟΡΕΙ ΝΑ ΑΣΧΟΛΗΘΕΙ, ΣΤΟ ΜΕΤΡΟ ΤΟΥ ΔΙΑΘΕΣΙΜΟΥ ΧΡΟΝΟΥ ΤΟΥ, ΜΟΝΟ ΜΕ ΤΟ ΘΕΜΑ ΠΟΥ ΕΠΕΛΕΞΕ

Ή, ΑΚΟΜΗ ΚΑΛΥΤΕΡΑ, ΜΕ ΟΣΑ ΤΟΝ ΕΝΔΙΑΦΕΡΟΥΝ.

**1Ο ΠΟΛΙΤΕΥΜΑΤΑ ΚΑΙ ΠΟΛΙΤΙΚΗ**

**Βασικές γνώσεις**:

α. Για τον Αριστοτέλη, δεν έχει τόσο σημασία αν κυβερνά ένας, λίγοι ή πολλοί, αλλά αν αυτός που ασκεί την εξουσία φροντίζει για το κοινό καλό. Έτσι, για παράδειγμα, δεν μπορεί να αποκαλείται δημοκρατικό ένα καθεστώς εάν από αυτό δεν ωφελείται όλος ο λαός, αλλά μόνο ένα κομμάτι του, πχ όσοι συμμετέχουν στην εξουσία και όσοι ψηφίζουν το καθεστώς.

β. Ο Αριστοτέλης γενικά δίνει μεγάλη σημασία στον οικονομικό παράγοντα: αντιμετωπίζει πολύ αρνητικά την οικονομική ανισότητα μέσα στα πλαίσια μιας “πόλεως” και τη θεωρεί υπεύθυνη κοινωνικής κρίσης και πολιτικής παρακμής. Πιστεύει ότι οι πλούσιοι τείνουν προς την αλαζονεία, ενώ οι πολύ φτωχοί τείνουν προς την πανουργία, και οι δύο προς τη φαυλότητα, οι πρώτοι προς τη μεγάλη, οι δεύτεροι προς τη μικρή. Ισχυρίζεται ότι μόνον οι μέσης οικονομικής κατάστασης πολίτες μπορούν να οικοδομήσουν ένα σταθερό και δίκαιο πολιτικό σύστημα, γιατί αυτοί ακούν τη φωνή της λογικής και υπακούν πιο εύκολα σ’ αυτή. Προτείνει, λοιπόν, την εφαρμογή μιας πολιτείας όπου δεν θα κυριαρχούν ούτε οι λίγοι πλούσιοι, ούτε οι πολλοί φτωχοί, αλλά οι πολίτες (κατά μεγάλη πλειοψηφία) θα έχουν μια μέση οικονομική κατάσταση.

γ. ο Αριστοτέλης πιστεύει ότι είναι ενδεχόμενο οι πολλοί να κυβερνούν καλύτερα από τους λίγους αλλά αρίστους, με βασική προϋπόθεση οι πολλοί να συνεργαστούν συνδυάζοντας τις αρετές τους. Αυτό το πολίτευμα ενδέχεται να είναι σταθερότερο, δικαιότερο, σοφότερο.

**Εισαγωγικά ερωτήματα**:

Νομίζετε ότι οι απόψεις του Αριστοτέλη για την πολιτική έχουν ενδιαφέρον για τη σύγχρονη πολιτική πραγματικότητα; Ποιες είναι οι απόψεις σας πάνω στις θέσεις του Αριστοτέλη; (π.χ. πότε ένα πολίτευμα είναι πραγματικά δημοκρατία; ποιο ρόλο παίζει στην πολιτική ο οικονομικός παράγων; πρέπει να κυβερνούν οι πολλοί ή οι λίγοι;) Συζητήστε γενικότερα –και πέραν των θέσεων του Αριστοτέλη– για το πολιτικά δέον (δηλαδή, για το τι πρέπει να ισχύει) και το πολιτικά εφικτό.

**Ενημερωτικό υλικό:**

<http://www.kathimerini.gr/758836/opinion/epikairothta/politikh/xamenoi-sthn-oytopia-ths-hlektronikhs-dhmokratias> Χαμένοι στην ουτοπία της ηλεκτρονικής δημοκρατίας

<http://www.koutipandoras.gr/article/exi-eykola-kommatia-politikis-filosofias>

<https://www.youtube.com/watch?v=ZGh4t9_Cacw> Οι σύγχρονες πολιτικές ιδεολογίες

<https://www.youtube.com/watch?v=GpuVyXBv5rY> Διάλογος για τη δικαιοσύνη στην *Πολιτεία* του Πλάτωνα

<http://www.koutipandoras.gr/article/kornhlios-kastoriadhs-gia-na-yparei-ekpaideysh-prepei-na-yparxei-erwtas-video> Θέσεις του Κορνήλιου Καστοριάδη για την παιδεία στην αρχαία Ελλάδα

Για τις θέσεις του ίδιου του Αριστοτέλη τα πιο βασικά είναι όσα περιέχονται και στην ύλη της Γ΄ Λυκείου  
για τα είδη των πολιτευμάτων σε μετάφραση από το σχολικό εγχειρίδιο με λίγα σχόλια:   
<http://ebooks.edu.gr/modules/ebook/show.php/DSGL-C128/680/4512,20354/>

και για το αν πρέπει να ασκεί την εξουσία οι πολλοί, δηλαδή ο λαός:   
<http://www.greek-language.gr/greekLang/ancient_greek/tools/corpora/anthology/content.html?m=1&t=47>

**2Ο ΠΑΙΔΕΙΑ ΚΑΙ ΕΛΛΗΝΙΚΟ ΣΧΟΛΕΙΟ**

**Βασικές γνώσεις**:

Ο Αριστοτέλης είναι ο πρώτος φιλόσοφος που με σαφήνεια υποστήριξε ότι η παιδεία πρέπει να είναι μία και η ίδια για όλους και ότι η φροντίδα γι’ αυτήν πρέπει να ανήκει στο δημόσιο και όχι να αφήνεται στην ατομική πρωτοβουλία. «Κανείς, νομίζω, δεν έχει αμφιβολία ότι είναι υποχρέωση του νομοθέτη να ασχοληθεί πολύ σοβαρά με το θέμα της παιδείας των νέων· είναι κάτι που αν παραμεληθεί στις πόλεις, βλάπτει πριν απ’ όλα το ίδιο το πολίτευμά τους, αφού οι νέοι πρέπει να παίρνουν μόρφωση ταιριαστή με το πολίτευμα της πόλης τους». Σύμφωνα με τα παραπάνω, πολίτευμα και εκπαιδευτικό σύστημα, κατά τον Αριστοτέλη, αλληλοτροφοδοτούνται ως προς την ποιότητά τους.

**Εισαγωγικά ερωτήματα:**

Αναζητήστε αρνητικά χαρακτηριστικά της πολιτικής ζωής της χώρας μας τα οποία βλέπετε ότι καλλιεργούνται και στο υπάρχον εκπαιδευτικό σύστημα. Επαληθεύεται, κατά τη γνώμη σας, η άποψη του Αριστοτέλη; Ποιος θα έπρεπε να είναι κατά τη γνώμη σας ο κύριος σκοπός του εκπαιδευτικού συστήματος; Πώς φαντάζεστε ένα σχολείο που υπηρετεί αυτόν που εσείς θεωρείτε ως κύριο σκοπό του;

**Ενημερωτικό υλικό:**

http://www.athensmagazine.gr/child/articles/to-pio-monterno-sxoleio-ths-elladas-einai-dhmosio-kai-brisketai-ston-agio-dhmhtrio-photos

http://tvxs.gr/news/paideia/giati-ta-sxoleia-sti-finlandia-den-tha-exoyn-pia-mathimata Εκπαίδευση στη Φιλανδία

<https://www.youtube.com/watch?v=OYvh2qutjYY> Εκπομπή Τζίμα για το σύστημα της Φιλανδίας

<https://www.youtube.com/watch?v=j3ktJIGeG4M> Εκπομπή Τζίμα για το σύστημα της Φιλανδίας

<https://www.youtube.com/watch?v=x4Wul4A-cHo> Το σχολείο που σκοτώνει τη δημιουργικότητα Robinson

<https://www.youtube.com/watch?v=UuUFnyruMpU> Φέρτε την επανάσταση στην εκπαίδευση Robinson

http://www.infokids.gr/to-sxoleio-poy-oneireyomai-to-sygkin/ Το συγκινητικό δοκίμιο του μαθητή του γυμνασίου φυλακών Κασσαβέτειας που απέσπασε το πρώτο βραβείο

Για τις απόψεις του Αριστοτέλη που αναφέρονται παραπάνω μπορείτε να τις διαβάσετε στο πρώτο ερμηνευτικό σχόλιο για την ενότητα 20 του σχολικού εγχειριδίου του προσανατολισμού της Γ΄ Λυκείου:

<http://ebooks.edu.gr/modules/ebook/show.php/DSGL-C128/680/4512,20337/indexF_10.htm>

**3Ο ΑΥΤΟΓΝΩΣΙΑ**

**Βασικές γνώσεις**:

Ο Αριστοτέλης θεωρεί ότι ο εαυτός μας είναι η προαίρεσή μας, δηλαδή οι επιλογές μας, όταν όμως αυτές αφορούν όσα εξαρτώνται από εμάς. Κατά τον Αριστοτέλη ο άνθρωπος μπορεί να αλλάξει χαρακτήρα / ήθος αλλάζοντας τις συνήθειές του και ασκούμενος συνειδητά στην αλλαγή αυτή.

**Εισαγωγικά ερωτήματα:**

Τι άλλο πιστεύουν συχνά οι άνθρωποι ότι αποτελεί την ταυτότητα του εαυτού τους; (ο χαρακτήρας τους, τα όσα έχουν αποκτήσει, το παρελθόν τους, η εικόνα τους, κάτι άλλο;) Είναι αυτό που πιστεύει κάποιος για τον εαυτό του; Αυτό που δείχνει ότι είναι; Αυτό που θέλει να είναι;... Ποια ταυτότητα του εαυτού, κατά τη γνώμη σας, ευνοεί περισσότερο την καλλιέργεια της αυτοπεποίθησης; Πώς εννοείτε τη "χαμηλή αυτοεκτίμηση" και πώς αυτή επηρεάζει τη συμπεριφορά;

Εσείς πιστεύετε ότι οι άνθρωποι είναι δυνατόν να αλλάξουν χαρακτήρα; Σε ποιες περιπτώσεις κρίνετε απαραίτητο να καταβάλει κάποιος προσπάθειες για να αλλάξει χαρακτήρα;

**Ενημερωτικό υλικό:**

Η σημασία της αυτογνωσίας: http://users.sch.gr/maritheodo/filosofia/html/arist/skeci/skeci\_dikaiosini.htm, http://psychografimata.com/6465/aftognosia-o-dromos-pros-tin-eftichia/, http://nemertes.lis.upatras.gr/jspui/bitstream/10889/4500/3/Nimertis\_Analyti%28phil%29.pdf (διαβάστε σελ. 1-20), http://axia-logou.blogspot.gr/search/label/%CE%A8%CF%85%CF%87%CE%BF%CE%BB%CE%BF%CE%B3%CE%AF%CE%B1

Για την αυτογνωσία διαβάστε το μικρό και καταπληκτικό βιβλίο του R. Fischer, Ο ιππότης με την σκουριασμένη πανοπλία: http://www.public.gr/product/books/low-price/elliniki-glossa/logotehnia-dokimia/o-ippotis-me-ti-skoyriasmeni-panoplia/prod231644/

Δείτε την ταινία μικρού μήκους: <https://www.youtube.com/watch?v=Xf6t6TsbYSc&feature=youtu.be>

Δείτε την ταινία: http://www.imdb.com/title/tt0133093/

Απόσπασμα για αυτογνωσία: <https://www.youtube.com/watch?v=hID-1_-rb4Q/>

Άρθρο νέου για την αυτογνωσία της γενιάς της τεχνολογίας: <http://www.aetos-apokalypsis.com/2014/07/genia-apo-hlithious.html> Το ίδιο και στο [crete-news](http://www.crete-news.gr/m%CE%AF%CE%B1-%CE%B3%CE%B5%CE%BD%CE%B9%CE%AC-%CE%B1%CF%80%CF%8C-%CE%B7%CE%BB%CE%AF%CE%B8%CE%B9%CE%BF%CF%85%CF%82-%CE%B5%CE%BE%CE%B1%CE%B9%CF%81%CE%B5%CF%84%CE%B9%CE%BA%CF%8C-%CE%AC%CF%81%CE%B8%CF%81%CE%BF-%CE%B5%CE%BD%CF%8C%CF%82-14%CF%87%CF%81%CE%BF%CE%BD%CE%BF%CF%85-%CE%BD%CE%AD%CE%BF%CF%85-%CF%80%CE%BF%CF%85-%CF%8C%CE%BB%CE%BF%CE%B9-%CF%80%CF%81%CE%AD%CF%80%CE%B5%CE%B9-%CE%BD%CE%B1-%CE%B4%CE%B9%CE%B1%CE%B2%CE%AC%CF%83%CE%BF%CF%85%CE%BD).

**4Ο ΦΙΛΙΑ**

**Βασικές γνώσεις**:

Ο Αριστοτέλης αναγνωρίζει βασικά τρία είδη φιλίας: τη φιλία από συμφέρον, τη φιλία για χάρη της ευχαρίστησης και την τέλεια φιλία, η οποία μπορεί να υπάρξει μόνο μεταξύ ενάρετων ανθρώπων και είναι ανιδιοτελής αλλά πάρα πολύ σπάνια. (δεν αναφέρεται εδώ στην ερωτική φιλία ούτε στη συγγενική).

«Αυτοί λοιπόν που αγαπούν ο ένας τον άλλον και γίνονται φίλοι για τη χρησιμότητα, δεν αγαπούν τον άλλον καθεαυτόν, αλλά για το αγαθό που μπορεί να πάρουν από αυτόν. Το ίδιο και στην περίπτωση που οι άνθρωποι αγαπούν ο ένας τον άλλον και γίνονται φίλοι για χάρη της ευχαρίστησης· πραγματικά, οι άνθρωποι αγαπούν τους χαριτολόγους όχι για τον χαρακτήρα τους, αλλά γιατί τους είναι ευχάριστοι […] Αυτές, λοιπόν, οι φιλίες είναι φιλίες για έναν λόγο συμπτωματικό, αφού το πρόσωπο που αγαπιέται δεν αγαπιέται επειδή είναι αυτό που είναι, αλλά επειδή εξασφαλίζει σ' αυτόν που το αγαπάει κάποιο αγαθό ή κάποια ευχαρίστηση. Ε, αυτού του είδους οι φιλίες διαλύονται εύκολα, αν τα δύο μέρη δεν παραμένουν αυτό που ήταν· πραγματικά, αν ο ένας δεν είναι πια ευχάριστος χρήσιμος στον άλλον, ο άλλος παύει να τον αγαπάει».

«Φίλος είναι αυτός που χαίρεται με τα καλά και λυπάται με τα δυσάρεστα που συμβαίνουν στον φίλο του – και αυτό όχι για κανένα άλλο λόγο παρά μόνο για χάρη εκείνου».

**Εισαγωγικά ερωτήματα**:

Ποιες είναι οι πιο συχνές μορφές φιλίας; Αν θεωρείτε ότι υπάρχει πραγματική φιλία, πώς την ορίζετε; Τι ζητάει συνήθως ένας σύγχρονος νέος από τον φίλο του; Τι μπορεί να χαλάσει μια καλή φιλία; Πώς μπορεί να προφυλαχθεί ένας νέος άνθρωπος από την απογοήτευση που προκαλεί η απομάκρυνση ενός φίλου;

**Ενημερωτικό υλικό:**

Απόψεις του Αριστοτέλη για τη φιλία: http://ebooks.edu.gr/modules/ebook/show.php/DSGL102/457/3003,12060/extras/texts/index\_10\_aristotelis/index\_10\_aristotelis.html, http://users.sch.gr/maritheodo/filosofia/html/arist/skeci/skeci\_dikaiosini.htm

Να διαβάσετε το αφιέρωμα του lifo στη φιλία: <http://www.lifo.gr/topics/view/37/> όπου θα βρείτε και επιλογή ταινιών με θέμα τη φιλία στο: <http://www.lifo.gr/team/u46465/58020/>

Διαβάστε επίσης: http://axia-logou.blogspot.gr/search/label/%CE%A6%CE%B9%CE%BB%CE%AF%CE%B1

Από αυτές προτείνουμε τις ταινίες ***Ο σοφέρ της κυρίας Νταίζη, Ανθισμένες μανόλιες***, και, αν μπορέσετε να τη βρείτε, την ελληνική ***Βαλκανιζατer***.

ένα ποίημα του Χόρχε Λουίς Μπόρχες για τη φιλία: <http://www.lecturesbureau.gr/1/poem-to-friends-610/>